Държавен вестник, бр. 24, 2006 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  24
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 61
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за изменение и допълнение на Закона за
държавния служител, приет от ХL Народно съб-
рание на 8 март 2006 г.
Издаден в София на 14 март 2006 г.
Президент на републиката: Георги Първанов
Подпечатан с държавния печат.
Министър на правосъдието: Георги Петканов
ЗАКОН
за изменение и допълнение на Закона за дър-
жавния служител (обн., ДВ, бр. 67 от 1999 г.;
изм., бр. 1 от 2000 г., бр. 25, 99 и 110 от 2001 г.,
бр. 45 от 2002 г., бр. 95 от 2003 г., бр. 70 от 2004 г.
и бр. 19 от 2005 г.)
§ 1. В чл. 2, ал. 4 се правят следните измене-
ния и допълнения:
1. В изречение първо думата “администра-
тивния” се заменя с “главния”.
2. Създава се ново изречение второ: “Длъж-
ностната характеристика на главния секретар
се утвърждава от органа по назначаването.”
3. Досегашното изречение второ става изре-
чение трето.
§ 2. Член 3 се изменя така:
“Изключения
Чл. 3. Не са държавни служители по смисъ-
ла на този закон лицата, които:
1. са еднолични органи или техни заместници;
2. са членове на колегиални органи;
3. са членове на политически кабинети или
съветници и експерти към тях, с изключение
на ръководителя на звеното за връзки с об-
ществеността;
4. изпълняват технически функции в адми-
нистрацията.”
§ 3. В чл. 5, ал. 2 се създава изречение второ:
“Ръководните служители, които заемат длъж-
ностите главен секретар, главен директор на
главна дирекция и директор на дирекция, са
висши държавни служители.”
§ 4. В чл. 6 се правят следните изменения и
допълнения:
1. Алинея 2 се изменя така:
“(2) Органът по назначаването може да въз-
ложи отделни свои правомощия по служебното
правоотношение на главния секретар, с изклю-
чение на назначаването, преместването по
чл. 81б, прекратяването на правоотношението,
както и налагането на дисциплинарни наказа-
ния по чл. 90, ал. 1, т. 3, 4 и 5. ”
2. Създава се ал. 3:
“(3) Правомощия по ал. 2 могат да се възло-
жат и на ръководителите на териториални зве-
на или на териториални поделения, създадени
с нормативен акт.”
§ 5. В чл. 10 се създават ал. 3 и 4:
“(3) Конкурс не се провежда в случаите по
чл. 16а, 81а и 81б, както и за длъжността ръково-
дител на звеното за връзки с обществеността.
(4) В новосъздадена администрация на длъж-
ност за държавен служител може да бъде наз-
начавано лице без конкурс до заемането на
длъжността по реда на ал. 1 и 2, но за срок не
по-дълъг от 6 месеца. В този случай не се допус-
ка преназначаване без конкурс на друга длъж-
ност в същата или в друга администрация.”
§ 6. В чл. 10д се правят следните изменения
и допълнения:
1. В ал. 1:
а) в изречение първо думите “до трима от
успешно” се заменят с “от първо до трето място
най-успешно”;
б) в изречение трето накрая се добавя “в 10-
дневен срок от провеждането на конкурса”.
2. Алинея 4 се изменя така:
“(4) В 14-дневен срок от представянето на
протокола по ал. 1 органът по назначаването
издава акт за назначаване на кандидата, който
е класиран на първо място.”
3. Създават се ал. 5 и 6:
“(5) Ако назначеният служител не встъпи в
длъжност или не положи клетва съгласно чл. 14,
органът по назначаването издава акт за назна-
чаване на следващия класиран кандидат.
(6) Алинея 5 може да се прилага и в случаи-
те, когато в едногодишен срок заетата въз ос-
нова на конкурс длъжност или друга длъжност
със същите функции се освободи.”
§ 7. Създава се нов чл. 10е:
“Централизиран конкурс за младши експерти
Чл. 10е. (1) Институтът по публична адми-
нистрация и европейска интеграция организи-
ра провеждането на централизиран конкурс за
младши експерти два пъти годишно.
(2) Успешно издържалите конкурса могат
да бъдат назначавани на длъжност “младши ек-
сперт” в съответната администрация без про-
веждане на отделен конкурс.”
§ 8. Досегашният чл. 10е става чл. 10ж.
§ 9. В чл. 14 ал. 6 се отменя.
§ 10. Създава се чл. 16а:
“Служебно правоотношение при непълно
работно време
Чл. 16а. Държавният служител може да бъде
назначаван на длъжност в администрацията
по служебно правоотношение при непълно ра-
ботно време.”